Komisjoni määrus (EÜ) nr 2345/2003,

23. detsember 2003,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1949/2003, [2] eriti selle artikli 9 lõike 1 punkti a,

ning arvestades järgmist:

(1) Määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 on kehtestatud kaupade koondnomenklatuuri klassifitseerimise üldreeglid. Neid reegleid kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane, et järgides ühenduses kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võivad siduva tariifiinformatsiooni saajad vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesolevas määruses ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud CN-koodide alla.

Artikkel 2

Järgides ühenduses kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja vastavalt määruse (EMÜ) nr 2913/92 artikli 12 lõike 6 sätetele veel 60 päeva jooksul tugineda liikmesriikide tolliasutuste antud siduvale tariifiinformatsioonile, mis ei vasta käesoleva määruse sätetele.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. detsember 2003

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] ELT L 287, 5.11.2003, lk 15.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

Voodrita liibuv rõivas, mis katab kogu keha õlgadest pahkluudeni, kummalegi jalale eraldi püksisäär. Pikkade varrukatega. Varruka- ja püksisääreotsad palistatud. Seljal vööjooneni avatav lukuga kinnis. Kitsa kaelusega, tagant takjapaelaga kinnitatav. Rõivas on valmistatud mitmest kokkuõmmeldud tükist. Rõivas on valdavalt vahtkummi tükkidest, mis on mõlemalt poolt kaetud ühevärvilise silmkoelise kangaga (keemilistest kiududest). Vaid väike rinnaesine tükk, neljast kaks seljatükki ja varrukate alumised tükid on surutrükiga vahtkummist, mis on ühelt poolt (rõiva seest) kaetud ühevärvilise silmkoelise kangaga. (surfamis-/sukeldumiskostüüm) (Vt fotod nr 631 A ja nr 631 B) | 61130010 | Klassifikatsioon on kindlaks määratud kaupade koondnomenklatuuri klassifitseerimise üldreeglite 1, 3 lõike b ja 6 sätetega, XI jaotise märkuse 7 punkti e, grupi 40 märkuse 2 punkti a, grupi 59 märkuse 4, grupi 61 märkuse 1 ja grupi 95 märkuse 1 punkti e ning CN-koodide 6113 ja 61130010 sõnastusega. Toode on valmistatud XI jaotise märkuse 7 punkt e tähenduses ja koosneb valdavalt vahtkummi tükkidest, mis on mõlemalt poolt kaetud tekstiilriidekihiga. Need kombineeritud materjalidest tükid annavad rõivale põhiomadused (klassifitseerimise üldreegel 3 b). Et vahtkumm on mõlemalt poolt kaetud tekstiilriidekihiga, käsitatakse viimasel olevat suurem kui lihtsalt tugevdav funktsioon, sest ta annab materjalile tekstiili põhiomadused. Seetõttu peetakse tekstiilriiet, mis pole vaid tugevdusmaterjal grupi 59 märkuse 4 viimase lõike tähenduses, toote koostismaterjaliks. (Vt ka HS selgitavaid märkusi rubriigi 4008 kohta, kolmas ja neljas lisamärkus, punkt A.) Seega on toode silmkoekangast valmistatud rõivas rubriigist 5906 ja klassifitseeritakse vastavalt grupi 61 märkusele 1 alamrubriiki 61130010. Klassifitseerimine rubriiki 4015 on klassifitseerimise üldreegli 3 punkti b tähenduses välistatud, sest vaid väiksem osa rõivast on valmistatud vahtkummi tükkidest, mis on vaid ühelt poolt tugevdamise eesmärgil kaetud tekstiilriidega (rubriik 4008). |

+++++ TIFF +++++

+++++ TIFF +++++

--------------------------------------------------